Øverst på formularen

|  |  |
| --- | --- |
| |  | | --- | |  | |

Nederst på formularen

|  |  |  |
| --- | --- | --- |
| |  | | --- | |  | |  |

**Formandens beretning 2024 for afd. 079-0 Labæk**

Aller først, Rigtig godt nytår.

 Det er dejligt at se så mange til vores årsmøde. Tak for fremmødet!

 Ved vores sidste årsmøde besluttede de fremmødte, at bestyrelsen fremover består af tre medlemmer og to suppleanter.

Umiddelbart efter mødet holdt vi konstituerende møde, hvor Pauline blev sekretær, Poul medlem af byggeudvalget sammen med mig, og jeg blev formand.

 I august døde Robert Juhl, som var 1. suppleant og vores formand gennem rigtig mange år, og selvom han ikke kan høre det, vil jeg dog gerne nævne, at han arbejdede utrætteligt for afdelingen lige til det sidste.

Æret være hans minde.

 Året har været præget af spændingen om vores renovering og også af mange fraflytninger og nye beboere i tidsbegrænsede lejemål.

Jeg sagde i begyndelsen af året pænt goddag, hver gang, der kom nye beboere, men holdt op igen, da der har været utroligt mange udskiftninger blandt beboerne, og at det ofte krævede flere forsøg, før der var nogen hjemme

I det tidlige forår blev vores renoveringsprojekt sendt i EU- udbud, og i oktober holdt vi endelig et byggemøde, hvor resultatet af licitationen blev offentliggjort.

 Senere, men meget snart, afholdes et beboermøde, hvor I bliver orienteret om det endelige projekt og de økonomiske konsekvenser heraf mht. huslejestigning, byggeprocessen og genhusning.

Forhåbentlig går det så godt, at arbejdet kan påbegyndes til foråret.

Der vil blive udsendt en pjece om genhusningen med oplysninger omk. det praktiske og der vil også blive afholdt opgangs-genhusningsmøder, men husk, at I altid kan kontakte Heidi Klejst, hvis I er usikre på noget.

Vores fællesvaskeri har fået et tiltrængt ansigtsløft med nye vaskemaskiner i efteråret, og mit ønske er, at vi passer godt på dem, så de kan holde rigtig længe.

 Bestyrelsen har forsøgt ar skabe lidt socialt fællesskab i løbet af året, men der har ikke været den store interesse.

 Grillaften i juli blev ikke afholdt, da ingen interesserede meldte sig, og efterårsudflugten blev heller ikke til noget pga. for få tilmeldte.  Kun 13 personer ud af 122 lejemål.

Det har ikke været brug for det store arbejde i bestyrelsen.  Vi har ligesom bare været i venteposition omk. vores Helhedsplan!

Flere beboere har udtrykt, at de er usikre på mangt og meget i forbindelse med renoveringen.

Forhåbentlig kan vi få afklaret mange af disse punkter på det næste møde.

I foråret rettede vi henvendelse til kommunen omkring fugleplagen i træerne på Brogade.

Meget hurtigt efter kom en fuglejæger, og det hjalp.

Jeg fået et par henvendelser om uro fra unge mennesker i opgang 5 og på taget af højhuset.

I den forbindelse er der rettet henvendelse til lokalbetjenten, og jeg har efterfølgende ikke fået flere henvendelser.

I det hele taget er det, som om, vi bare har ventet på nyt om helhedsplanen og på byggemøder. Så vi har kun holdt 3 bestyrelsesmøder i løbet af året.

 Når jeg skuer fremad ser jeg for mig et spændende år, hvor vores tiltrængte renovering tager sin spæde begyndelse.

Det bliver så spændende en proces, der samtidig vil give os en hel del udfordringer, bl.a. omkring

Parkering, at vi skal flytte 2 gange og byggeplads med de udfordringer det bringer, men dem må vi takle efterhånden, som de dukker op og så ellers bevare vores gode humør.

Med disse ord takker jeg for samarbejdet i bestyrelsen og for samarbejdet med vores varmemestre og overgiver hermed min beretning til forsamlingens behandling.

|  |  |
| --- | --- |
|  |  |